ଆଦିବାସୀ ବ୍ୟାପାର ମନ୍ତ୍ରଣାଳୟ
ଏନଟିଏଫପି ବାଣିଜ୍ୟ ଓ ଆଦିବାସୀଙ୍କ ଉପରେ କୋଭିଡ଼-19 ପ୍ରଭାବର ପ୍ରତିରୋଧ ସକାଶେ ରାଜ୍ୟ / କେନ୍ଦ୍ରଶାସିତ କ୍ଷେତ୍ରର ସରକାରଙ୍କୁ ପତ୍ର ଲେଖିଲା ଟ୍ରାଇଫେଡ଼୍
କେନ୍ଦ୍ର ଆଦିବାସୀ ବ୍ୟାପାର ମନ୍ତ୍ରଣାଳୟ ଅଧୀନସ୍ଥ ଟ୍ରାଇଫେଡ଼ ପକ୍ଷରୁ ରାଜ୍ୟ ଓ କେନ୍ଦ୍ରଶାସିତ କ୍ଷେତ୍ରର ମୁଖ୍ୟ ଶାସନ ସଚିବ ଏବଂ ରାଜ୍ୟ ସ୍ତରୀୟ ସମସ୍ତ ନୋଡ଼ାଲ ଏଜେନ୍ସିମାନଙ୍କୁ ପତ୍ର ଲେଖି ଅଣ କାଷ୍ଠ ଜଙ୍ଗଲଜାତ ଉତ୍ପାଦ  ବାଣିଜ୍ୟ ଓ ଆଦିବାସୀମାନଙ୍କ ସ୍ୱାର୍ଥ ଉପରେ ବୈଶ୍ୱିକ ମହାମାରୀ କୋଭିଡ଼-19ର ପ୍ରଭାବକୁ ରୋକିବା ନିମନ୍ତେ ପରାମର୍ଶ ଦିଆଯାଇଛି । ଏହି ପରିପ୍ରେକ୍ଷୀରେ ଟ୍ରାଇଫେଡ଼ର ପରିଚାଳନା ନିର୍ଦ୍ଦେଶକ ଶ୍ରୀ ପ୍ରବୀର କ୍ରିଷ୍ଣା ଲେଖିଥିବା ଏକ ପତ୍ରରେ ଦର୍ଶାଯାଇଛି ଯେ ବୈଶ୍ୱିକ ମହାମାରୀ କୋଭିଡ଼-19 ସାରା ବିଶ୍ୱରେ ଅଭୂତପୂର୍ବ ସଂକଟ ସୃଷ୍ଟି କରିଛି । ଭାରତର ପ୍ରାୟ ସମସ୍ତ ରାଜ୍ୟ ଓ କେନ୍ଦ୍ରଶାସିତ କ୍ଷେତ୍ର ଏହାଦ୍ୱାରା ପ୍ରଭାବିତ ହୋଇଛନ୍ତି ଏବଂ ତାହାର ମାତ୍ରା ବାଣିଜ୍ୟ ଓ ଶିଳ୍ପ କ୍ଷେତ୍ର ତଥା ସମାଜର ସବୁ ବର୍ଗଙ୍କ ଉପରେ ବିଭିନ୍ନ ମାତ୍ରାରେ ଅନୁଭୂତ ହୋଇଛି । ସେଥିରୁ ଜନଜାତି ବର୍ଗ ମଧ୍ୟ ମୁକ୍ତ ନୁହନ୍ତି ବିଶେଷ କରି ଦେଶର ଅନେକ କ୍ଷେତ୍ରରେ ବର୍ତ୍ତମାନ ଏନଟିଏଫପିର ଅମଳ ଋତୁ ଶୀର୍ଷରେ ରହିଛି ।
ଏହି ପତ୍ରରେ କୁହାଯାଇଛି ଯେ, ସେହି ଦୃଷ୍ଟିରୁ ଆଦିବାସୀ ବର୍ଗର ଲୋକମାନଙ୍କ ନିରାପତ୍ତା ପାଇଁ ଆଗୁଆ ଚିନ୍ତା କରାଯିବା ଆବଶ୍ୟକ ଏବଂ ଏ ଦିଗରେ ଆଗୁଆ ସତର୍କତାମୂଳକ ପଦକ୍ଷେପ ମଧ୍ୟ ଗ୍ରହଣ କରାଯିବା ଉଚିତ ଯଦ୍ୱାରା ସମସ୍ତଙ୍କୁ, ବିଶେଷ କରି ଆଦିବାସୀ ବର୍ଗର ଜଙ୍ଗଲଜାତ ପଦାର୍ଥ ସଂଗ୍ରହକାରୀଙ୍କୁ ସୁରକ୍ଷିତ ରଖାଯାଇପାରିବ । ରାଜ୍ୟମାନଙ୍କୁ ଏହି ପରିପ୍ରେକ୍ଷୀରେ କେତେକ ବିଶେଷ ନିର୍ଦ୍ଦେଶାବଳୀ ଜାରି କରାଯାଇଛି ଯାହା କେବଳ ସୂଚନାଧର୍ମୀ କିନ୍ତୁ ବିସ୍ତୃତ ନୁହେଁ । ଏଥି ସହିତ କେତେକ ନିର୍ଦ୍ଦିଷ୍ଟ ରାଜ୍ୟଭିତ୍ତିକ ଏବଂ/କିମ୍ବା ଏନଟିଏଫପି-ସଂପର୍କୀତ ପଏଣ୍ଟ ରହିଛି ଯାହାକୁ ରାଜ୍ୟମାନେ ଚାହିଁଲେ ଏହି ତାଲିକାରେ ସାମିଲ କରିପାରିବେ । ଟ୍ରାଇଫେଡ଼ ପକ୍ଷରୁ ଅନୁରୋଧ କରାଯାଇଛି ଯେ ସମସ୍ତ ରାଜ୍ୟ ଓ ସମସ୍ତ ରାଜ୍ୟ ସ୍ତରୀୟ ନୋଡ଼ାଲ ଏଜେନ୍ସିମାନେ ଏକଥା ସୁନିଶ୍ଚିତ କରିବା ଉଚିତ ଯେ ଏହିସବୁ ନିର୍ଦ୍ଦେଶାବଳୀ ଯେଭଳି ଉଦ୍ଦିଷ୍ଟ ବର୍ଗ  ଙ୍କ ନିକଟରେ ଉପଯୁକ୍ତ ଭାବେ ଯଥାଶୀଘ୍ର ପହଞ୍ଚିପାରିବ ।
କୋଭିଡ଼-19 ଆତଙ୍କ ବେଳେ ଏନଟିଏଫପିମାନେ କ’ଣ କରିବା ଏବଂ କ’ଣ ନକରିବା ଉଚିତ
• ଅସାଧୁ ବ୍ୟବସାୟିକ ଶକ୍ତି ଏହି ସମୟରେ ଆଦିବାସୀ ବର୍ଗର ଜଙ୍ଗଲଜାତ ସଂଗ୍ରହକାରୀମାନଙ୍କୁ ସେମାନଙ୍କର ଏନଟିଏଫପିକୁ ଅଭାବୀ ବିକ୍ରୀ ପାଇଁ ପ୍ରୟାସ କିମ୍ବା ପ୍ରଭାବିତ କରିପାରନ୍ତି । ତେଣୁ ଅଧିକ ଦୃଢ଼ତାର ସହ, ବିଶେଷ କରି ଅଧିକତର ଦୁର୍ବଳ କ୍ଷେତ୍ରରେ ଏମଏଫପି ଯୋଜନାକୁ ପ୍ରବର୍ତ୍ତନ କରାଯିବା ଜରୁରି ।
• ଏନଟିଏଫପି ସଂଗ୍ରହକାରୀମାନଙ୍କୁ ନିଶ୍ଚିତ ରୂପେ ପରାମର୍ଶ ଦିଆଯିବା ଉଚିତ ଯେ ସେମାନେ ଏନଟିଏଫପି ସଂଗ୍ରହ କାର୍ଯ୍ୟବେଳେ ନିଜର ସ୍ୱାସ୍ଥ୍ୟରକ୍ଷା ପ୍ରତି ବିଶେଷ ଯନôବାନ ହେବେ ।
• ବନ ଧର ବିକାଶ କେନ୍ଦ୍ର ସମେତ ସମସ୍ତ ଏନଟିଏଫପି ପ୍ରକ୍ରିୟାକରଣ କେନ୍ଦ୍ରର ପ୍ରବେଶ ଦ୍ୱାରରେ ହିଁ ହ୍ୟାଣ୍ଡ ସାନିଟାଇଜର ରଖାଯିବା ଉଚିତ । ପ୍ରତ୍ୟେକ ପ୍ରୋସେସର ତାଙ୍କର ହାତକୁ କେନ୍ଦ୍ରରେ ପ୍ରବେଶ ପୂର୍ବରୁ ଏବଂ କାର୍ଯ୍ୟ ଆରମ୍ଭ କରିବା ପୂର୍ବରୁ ହ୍ୟାଣ୍ଡ ସାନିଟାଇଜରରେ ଭଲଭାବେ ସଫା କରିବା ବାଂଛନୀୟ ।
• ପ୍ରକ୍ରିୟାକରଣ କେନ୍ଦ୍ରମାନଙ୍କରେ ପ୍ରୋସେସରମାନେ ଖୁନ୍ଦାଖୁନ୍ଦି ହୋଇ ପରସ୍ପରର ଅତି ନିକଟରେ ବସିବା ଅନୁଚିତ । ପ୍ରତ୍ୟେକଙ୍କ ମଧ୍ୟରେ ଅନ୍ୟୂନ 2 ମିଟର ବ୍ୟବଧାନ ରହିବା ଆବଶ୍ୟକ । ଯଦି କେନ୍ଦ୍ରରେ ସ୍ଥାନାଭାବ ଜନିତ ସମସ୍ୟା ଥାଏ, ତେବେ ସେମାନଙ୍କୁ ବିଭିନ୍ନ ସିଫ୍ଟରେ କାମ କରିବାକୁ ପରାମର୍ଶ ଦିଆଯିବା ଆବଶ୍ୟକ କିମ୍ବା ଘରେ ରହି ସ୍ୱଚ୍ଛ ବାତାବରଣ ମଧ୍ୟରେ କାର୍ଯ୍ୟ କରିବା ଦରକାର ।
• କୌଣସି ବ୍ୟକ୍ତି ଯାହାଙ୍କର କି କୌଣସି ପ୍ରକାର ଥଣ୍ଡା କିମ୍ବା କାଶ ଥିବ, ତାଙ୍କୁ କେନ୍ଦ୍ରକୁ ପ୍ରବେଶ କରିବାକୁ ଅନୁମତି ଦିଆଯିବନାହିଁ ଏବଂ ସମସ୍ତ ସଂଗ୍ରହକାରୀ ଓ ପ୍ରୋସେସରମାନେ ସାମାଜିକ ଦୂରତା, ବିଶେଷ କରି ସେଭଳି ବ୍ୟକ୍ତିଙ୍କ ଠାରୁ, ରକ୍ଷା କରିବା ଜରୁରି ।
• ଯଦି କୌଣସି ସଂଗ୍ରହକାରୀ ଙ୍କ ଠାରେ କୋଭିଡ଼-19ର ସାମାନ୍ୟତମ ସଂକେତ ଦେଖାଦିଏ, ସେମାନଙ୍କୁ ସ୍କ୍ରିନିଂ ପ୍ରକ୍ରିୟା ଏବଂ ଯଦି ଆବଶ୍ୟକ ପଡ଼େ, ତାଙ୍କୁ କ୍ୱାରାଣ୍ଟାଇନ୍ କରାଯିବା ମଧ୍ୟ ଉଚିତ ।
• ଏନଟିଏଫପି ପାଇଁ ପ୍ୟାକେଜିଂ ଉପକରଣକୁ ସ୍ୱଚ୍ଛ ଏବଂ କୌଣସି ପ୍ରକାର କ୍ଷତି ପହଞ୍ଚା ନଯିବା ଉଚିତ ଯଦ୍ୱାରା ଏହାର ସଂସ୍ପର୍ଶରେ ଆସୁଥିବା ଲୋକମାନେ ଏନଟିଏଫପି ସଂସ୍ପର୍ଶରେ ଆସିପାରିବେ ନାହିଁ ।
• ଯଥା ସମ୍ଭବ, ନଗଦ ରାଶି ଦେଣନେଣକୁ ସଂକୁଚିତ କରାଯିବା ଆବଶ୍ୟକ ଏବଂ ସଂଗ୍ରହକାରୀମାନଙ୍କ ବ୍ୟାଙ୍କ ଜମାଖାତାକୁ ଅର୍ଥ ହସ୍ତାନ୍ତର କରାରିବା ଉଚିତ । ସଂଗ୍ରହକାରୀମାନଙ୍କୁ ସରକାରୀ ପ୍ଲାଟଫର୍ମ ଯଥା ରୁପେ ଆଦି ମାଧ୍ୟମରେ ନଗଦହୀନ ଅର୍ଥ କାରବାର ପାଇଁ ପ୍ରୋତ୍ସାହିତ ଏବଂ ସମର୍ଥନ ଯୋଗାଇ ଦିଆଯିବା ଆବଶ୍ୟକ ।